Far inn á www. kortal. fo og slá“ skeivu” adressuna upp. Um uppslagið ikki vísir á títt hús á kortinum, er adressan skeiv, og mást tú fráboða viðkomandi um røttu adressuna. Vísir uppslagið hinvegin títt hús á kortinum, er hetta tín adressa í adressuskránni. Um tú framvegis heldur, at hetta skeivt, mást tú seta teg í samband við kommununa. Eg havi fingið bræv frá kommununi um at mín adressa er broytt. Skal eg boða nøkrum frá hesum? Kommunan boðar Landsfólkayvirlitinum frá broytingini, tí er ikki neyðugt at fráboða almennum og kommunalum myndugleikum. Tú mást tó sjálvur fráboða broytingina til telefonbókina, SEV, Kringvarpið (?) , bankar (?) og onnur, tú fært post frá. Hvat er eitt fixpunkt? Eitt fixpunkt er eitt uppmátingarpunkt, hvørs positión og hædd er kend. Fixpunkt verða brúkt sum støði fyri uppmátingum í sambandi við kortlegging, marknaseting, projektering o. líkn. Meira kann lesast um fixpunkt her. Hvar fái eg upplýsingar um fixpunkt? Til ber at síggja øll fixpunkt á www. kortal. fo. Her ber eisini til at síggja nr. og hædd á fixpunktinum. Fílur við fixpunktum kunnu heintast her á okkara heimasíðu í bæði bæði dwg- og dgnsniði. Somuleiðis ber til at heinta ein lista við øllum fixpunktum á heimasíðuni. Eitt fixpunkt er í vegin. Kann eg taka tað burtur? Ja, men best er, um hetta verður fráboða deildini Kort & Skráir á Umhvørvisstovuni áðrenn. Um tú av misgávum hevur flutt eitt fixpunkt, hevði tað verið gott, um tú boðaði okkum frá hesum. Til ber at síggja, hvat nr. punktið hevur á www. kortal. fo. Hvussu neyvt er eitt fixpunkt? Neyvleikin á ymisku punktunum er rættiliga ymiskur. Neyvleikin á Y og X skuldi verið um 5 cm. Hæddin Z kann verða ógvuliga óviss; óvissur upp á 10 cm eru vanligar. Tað er tí alneyðugt at eftirkanna fixpunktini, um tey skulu brúkast til málingar, har stór krøv eru til neyvleikan. Stovnurin tekur sær onga ábyrd av, um fixpunkt møguliga skuldu verið skeiv.